MUNICIPIUL SATU MARE
APARATUL DE SPECIALITATE AL PRIMARULUI
SERVICIUL JURIDIC
[bookmark: _Hlk242699790]NR. 58383/12.10.2026

În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,
formulăm:

RAPORT DE SPECIALITATE
la proiectul de hotărâre privind  aprobarea Studiului de oportunitate, stabilirea modalității gestiunii pentru activitățile de sortare a deșeurilor municipale și tratare mecanobiologică a deșeurilor reziduale și acordarea unui mandat special ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE


Proiectul de hotărâre se întemeiază, din punct de vedere juridic, pe următoarele prevederi:
· Legea serviciilor comunitare de utilităţi publice nr. 51/2006, republicată, cu modificările şi completările ulterioare:
· [bookmark: do|caI|ar1|al2|lia][bookmark: do|caI|ar1|al2|lie]art. 1 alin. (2) lit. e) “(2) În înţelesul prezentei legi, serviciile comunitare de utilităţi publice, denumite în continuare servicii de utilităţi publice, sunt definite ca totalitatea activităţilor reglementate prin prezenta lege şi prin legi speciale, care asigură satisfacerea nevoilor esenţiale de utilitate şi interes public general cu caracter social ale colectivităţilor locale, cu privire la: … e) salubrizarea localităţilor;”
· [bookmark: do|caI|ar1|al4|lih]art. 1 alin. (4) lit. h): “Serviciile de utilităţi publice fac obiectul unor obligaţii specifice de serviciu public în scopul asigurării unui nivel ridicat al calităţii siguranţei şi accesibilităţii, egalităţii de tratament, promovării accesului universal şi a drepturilor utilizatorilor si ... h) sunt în responsabilitatea autorităţilor administraţiei publice locale;” 
· art. 2 lit. a) şi e): “a) asociaţie de dezvoltare intercomunitară având ca scop serviciile de utilităţi publice - asociaţia de dezvoltare intercomunitară … având ca obiectiv înfiinţarea, organizarea, reglementarea, finanţarea, exploatarea, monitorizarea şi gestionarea în comun a serviciilor de utilităţi publice furnizate/prestate pe raza de competenţă a unităţilor administrativ-teritoriale membre, precum şi realizarea în comun a unor proiecte de investiţii publice de interes zonal ori regional destinate înfiinţării, modernizării şi/sau dezvoltării, după caz, a sistemelor de utilităţi publice aferente acestor servicii; … e) delegarea gestiunii unui serviciu de utilităţi publice - acţiunea prin care o unitate administrativ-teritorială atribuie unuia sau mai multor operatori, în condiţiile prezentei legi, furnizarea/prestarea unui serviciu ori a unei activităţi din sfera serviciilor de utilităţi publice a cărui/cărei răspundere o are. Delegarea gestiunii unui serviciu/unei activităţi de utilităţi publice implică operarea propriu-zisă a serviciului/activităţii, punerea la dispoziţie a sistemului de utilităţi publice aferent serviciului/activităţii delegat/delegate, precum şi dreptul şi obligaţia operatorului de a administra şi exploata sistemul de utilităţi publice respectiv. Delegarea gestiunii poate fi efectuată şi de asociaţiile de dezvoltare intercomunitară având ca scop serviciile de utilităţi publice, în numele şi pe seama unităţilor administrativ-teritoriale membre, în baza unui mandat special acordat de acestea;”
· [bookmark: do|caII|si1|ar8|al3|lic][bookmark: do|caII|si1|ar8|al3|lid][bookmark: do|caII|si1|ar8|al3|lid^1]art. 8 alin. (3) lit.  d): „În exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu: ...   d) alegerea modalităţii de gestiune a serviciilor de utilităţi publice ...;”
· Art. 10 alin. (4) şi (5): „(4) Unităţile administrativ-teritoriale pot mandata, în condiţiile legii, asociaţiile de dezvoltare intercomunitară având ca scop serviciile de utilităţi publice, prin hotărâri ale autorităţilor lor deliberative, să exercite, pe seama şi în numele lor, dreptul de a delega gestiunea serviciilor de utilităţi publice transferate în responsabilitatea asociaţiilor, inclusiv dreptul de a pune la dispoziţie sistemele de utilităţi publice aferente serviciilor de utilităţi publice transferate. În acest scop, hotărârile autorităţilor administraţiei publice locale privind mandatarea şi actele juridice de constituire a oricărei asociaţii trebuie să conţină prevederi detaliate şi complete privind condiţiile de exercitare de către aceasta a mandatului special încredinţat. (5) Unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b)-d), f)-h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d1), d2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei.”
· art. 22 [coroborat cu art. 12 – 14 din Legea serviciului de salubrizare a localităţilor nr. 101/2006, republicată, cu modificările şi completările ulterioare]: “(1) Autorităţile administraţiei publice locale sunt libere să hotărască asupra modalităţii de gestiune a serviciilor de utilităţi publice aflate sub responsabilitatea lor. Autorităţile administraţiei publice au posibilitatea de a gestiona în mod direct serviciile de utilităţi publice în baza unei hotărâri de dare în administrare sau de a încredinţa gestiunea acestora, respectiv toate ori numai o parte din competenţele şi responsabilităţile proprii privind furnizarea/prestarea unui serviciu de utilităţi publice ori a uneia sau mai multor activităţi din sfera respectivului serviciu de utilităţi publice, în baza unui contract de delegare a gestiunii. (2) Gestiunea serviciilor de utilităţi publice se organizează şi se realizează în următoarele modalităţi:
[bookmark: do|caIII|si1|ar22|al2|lia]a)gestiune directă;
[bookmark: do|caIII|si1|ar22|al2|lib]b)gestiune delegată.
[bookmark: do|caIII|si1|ar22|al3:189][bookmark: do|caIII|si1|ar22|al3](3) Modalitatea de gestiune a serviciilor de utilităţi publice se stabileşte prin hotărâri ale autorităţilor deliberative ale unităţilor administrativ-teritoriale, în baza unui studiu de oportunitate, în funcţie de natura şi starea serviciului, de necesitatea asigurării celui mai bun raport preţ/calitate, de interesele actuale şi de perspectivă ale unităţilor administrativ-teritoriale, precum şi de mărimea şi complexitatea sistemelor de utilităţi publice.”
[bookmark: do|caIII|si1|ar23|al1|lia:15][bookmark: do|caIII|si1|ar23|al1|lib]- Art. 23: “(1) Raporturile juridice dintre unităţile administrativ-teritoriale sau, după caz, dintre asociaţiile de dezvoltare intercomunitară cu obiect de activitate serviciile de utilităţi publice şi operatori ori operatorii regionali, după caz, sunt reglementate prin: a) hotărâri privind darea în administrare a furnizării/prestării serviciilor de utilităţi publice către operatorii de drept public prevăzuţi la art. 28 alin. (2) lit. a), respectiv contracte de delegare a gestiunii serviciilor de utilităţi publice către operatorii prevăzuţi la art. 28 alin. (2) lit. b), în cazul gestiunii directe;”
- art. 28 alin. (2) lit. b): „(2) Gestiunea directă se realizează prin intermediul unor operatori de drept public sau privat, astfel cum sunt definiţi la art. 2 lit. g), respectiv lit. h), fără aplicarea prevederilor Legii nr. 98/2016 privind achiziţiile publice, Legii nr. 99/2016 privind achiziţiile sectoriale şi Legii nr. 100/2016 privind concesiunile de lucrări şi concesiunile de servicii, care pot fi: … b) societăţi reglementate de Legea nr. 31/1990, republicată, cu modificările şi completările ulterioare, cu capital social integral al unităţilor administrativ-teritoriale, înfiinţate de autorităţile deliberative ale unităţilor administrativ-teritoriale respective.”

· Legea serviciului de salubrizare a localităţilor nr. 101/2006, republicată, cu modificările şi completările ulterioare:
·  Art. 2 alin. (1). „(1) Serviciul public de salubrizare a localităţilor face parte din sfera serviciilor comunitare de utilităţi publice şi se desfăşoară sub controlul, conducerea sau coordonarea autorităţilor administraţiei publice locale ..., în scopul salubrizării localităţilor.
· Art. 2 alin. (3) lit. d) şi h):
[bookmark: do|caI|ar2|al3]“(3) Serviciul de salubrizare cuprinde următoarele activităţi:
[bookmark: do|caI|ar2|al3|lia][bookmark: do|caI|ar2|al3|lij]d) sortarea deşeurilor de hârtie, carton, metal, plastic şi sticlă colectate separat din deşeurile municipale în staţii de sortare, inclusiv transportul reziduurilor rezultate din sortare la depozitele de deşeuri şi/sau la instalaţiile de valorificare energetică; … h) tratarea mecanobiologică a deşeurilor reziduale în instalaţiile de tratare mecanobiologice sau, după caz, în instalaţiile integrate de tratare, inclusiv transportul deşeurilor stabilizate biologic şi al deşeurilor reziduale care nu mai pot fi valorificate la depozitele de deşeuri şi al deşeurilor reziduale valorificabile energetic la instalaţiile de valorificare energetică;”
· Art. 6 alin. (3): „Unităţile administrativ-teritoriale pot mandata, în condiţiile prevăzute la art. 10 alin. (5) din Legea nr. 51/2006, republicată, cu modificările şi completările ulterioare, asociaţiile de dezvoltare intercomunitară având ca scop serviciul de salubrizare a localităţilor, prin hotărâri ale autorităţilor lor deliberative, să exercite, pe seama şi în numele lor, atribuţiile şi drepturile prevăzute la alin. (1) şi (2), cu excepţia celor prevăzute la alin. (1) lit. a), b), d), f), g), k), l), m), o) privind aprobarea reducerii valorii taxei de salubrizare şi lit. ş)...”
· Art. 12 alin. (1) şi (2): “(1) Gestiunea serviciului de salubrizare se realizează în condiţiile Legii nr. 51/2006, republicată, cu modificările şi completările ulterioare, prin următoarele modalităţi: a) gestiune directă….”
(2) Alegerea modalităţii de gestiune a serviciului de salubrizare se face prin hotărâri ale autorităţilor deliberative ale unităţilor administrativ-teritoriale, în conformitate cu strategiile şi programele de salubrizare adoptate la nivelul fiecărei localităţi, precum şi în conformitate cu prevederile Legii nr. 51/2006, republicată, cu modificările şi completările ulterioare.”
·  Art. 13: „Raporturile juridice dintre ... asociaţiile de dezvoltare intercomunitară şi operatorii serviciului de salubrizare sunt reglementate prin hotărârile de dare în administrare a activităţii/activităţilor de salubrizare sau prin contractele de delegare a gestiunii, după caz.”
· Art. 14 alin. (1) şi (2): „(1) Organizarea gestiunii, funcţionării şi exploatării serviciului de salubrizare, corespunzător modalităţii de gestiune adoptate, se face în condiţiile prevăzute de Legea nr. 51/2006, republicată, cu modificările şi completările ulterioare, şi ale prezentei legi. (2) Gestiunea directă sau gestiunea delegată, după caz, se poate acorda pentru una ori mai multe activităţi prevăzute la art. 2 alin. (3).”
· Art. 18: “Unităţile administrativ-teritoriale care atribuie, în mod individual, activitatea de colectare separată şi transport separat al deşeurilor municipale au obligaţia să atribuie, în prealabil, activităţile de sortare, de tratare a deşeurilor şi/sau de eliminare, prin depozitare, a deşeurilor reziduale şi a reziduurilor rezultate din procesul de tratare, după caz, în situaţia în care respectivele activităţi nu au fost delegate, în asociere, cu alte unităţi administrativ-teritoriale, de către asociaţia de dezvoltare intercomunitară la care acestea sunt membre. Este interzisă prestarea de către operatori a activităţilor de sortare, tratare şi/sau de eliminare, prin depozitare, a deşeurilor municipale fără contract de delegare încheiat cu unitatea/subdiviziunea administrativ-teritorială de pe raza căreia provin deşeurile.”
· Art. 19: „Operatorii care prestează activitatea de colectare separată a deşeurilor municipale au obligaţia să transporte fracţiile colectate separat numai către operatorii staţiilor de transfer, operatorii staţiilor de sortare, operatorii instalaţiilor de tratare şi operatorii depozitelor de deşeuri care au contracte de delegare încheiate cu unităţile administrativ-teritoriale ... de pe raza cărora sunt colectate respectivele deşeuri.”
· Art. 20: „Operatorii care prestează activitatea de colectare separată a deşeurilor municipale au obligaţia să încheie contracte comerciale de prestări servicii cu operatorii depozitelor de deşeuri, operatorii staţiilor de sortare şi instalaţiilor de tratare a deşeurilor, după caz, numai la tarifele aprobate de către autorităţile deliberative ale unităţilor/subdiviziunilor administrativ-teritoriale de pe raza cărora sunt colectate deşeurile sau, după caz, de către adunarea generală a asociaţiei de dezvoltare intercomunitară, pe baza mandatului special primit de la unităţile/subdiviziunile administrativ-teritoriale membre. Sunt interzise orice înţelegeri între operatori prin care se stabilesc, direct sau indirect, tarifele de prestare a activităţilor de sortare, de tratare şi/sau de eliminare, prin depozitare, a deşeurilor municipale.”
· Art. 23: „Operatorii economici care au în proprietate staţii de sortare, instalaţii de tratare a deşeurilor şi/sau depozite de deşeuri nepericuloase au dreptul să presteze activităţile de sortare, tratare sau, după caz, de eliminare a deşeurilor municipale numai în baza contractelor de delegare a gestiunii încheiate ... cu asociaţiile de dezvoltare intercomunitară, pe baza mandatului special primit de la unităţile... administrativ-teritoriale membre.”

· O.U.G. nr. 57/2019 privind Codul administrativ, cu modificările şi completările ulteriare: 
· Art. 5 lit. i) „i) asociaţiile de dezvoltare intercomunitară - structurile de cooperare cu personalitate juridică, de drept privat şi de utilitate publică, înfiinţate, în condiţiile legii, de unităţile administrativ - teritoriale pentru realizarea în comun a unor proiecte de dezvoltare de interes zonal sau regional ori pentru furnizarea în comun a unor servicii publice;”
-  Art. 89 alin. (2): „(2) Asociaţiile de dezvoltare intercomunitară se constituie în condiţiile legii, în scopul realizării în comun a unor proiecte de dezvoltare de interes zonal sau regional ori al furnizării în comun a unor servicii publice. ... Autorităţile deliberative şi executive de la nivelul fiecărei unităţi administrativ-teritoriale componente îşi păstrează autonomia locală, în condiţiile legii.”
În respectarea prevederilor mai sus menţionate, proiectul de hotărâre este însoţit de  studiul de oportunitate care stabileşte  modalitatea de gestiune a serviciilor de utilităţi publice şi care se aprobă de către consiliul local.  
Prin sentinţa civilă nr. 2865/11.10.2024 pronunţată de Judecătoria Satu Mare în cauza dosar nr. 13909/296/2024, rămasă definitivă s-a admis înscrierea în registrul asociaţiilor şi fundaţiilor a A.D.I. pentru Managementul Deşeurilor din Judeţul Satu Mare, primind nr. de înregistrare nr. R41/23.10.2024. Înfiinţarea acestei asociaţii s-a realizat ca urmare a măsurilor dispuse de Autoritatea Națională de Reglementare pentru Serviciile Comunitare de Utilități Publice, prin   nota de control nr. 987555/19.12.2023 înregistrată la Consiliul Județean Satu Mare cu nr. 27888/19.12.2023. Scopul acestei măsuri dispuse este de a  gestiona activitățile specifice de administrare a Depozitului Ecologic Doba.
Prin Hotărârea Consiliului Judeţean Satu Mare nr. 132/2024 s-a aprobat  desființarea “Serviciului Public de Administrare a Sistemului Integrat de Management al Deșeurilor din Județul Satu Mare”, iar toată activitatea şi personalul acestui serviciu public a fost transferat societăţii nou înfiinţate MANAGEMENTUL DEȘEURILOR SATU MARE SRL. Prin aceeaşi hotărâre s-au dispus luarea unor măsuri pentru asigurarea gestionării Depozitului Ecologic Doba. Cu privire la responsabilităţii A.D.I. pentru Managementul Deşeurilor din Judeţul Satu Mare s-au aprobat unele măsuri prin Hotărârea Consiliului Judeţean Satu Mare nr. 203/2024.
Prin art. 5 din HCL nr. 392/08.12.2023 s-a stabilit posibilitatea de a acorda mandat special Asociaţiei pentru activităţile de sortare, de tratare a deşeurilor şi/sau de eliminare, prin depozitare, a deşeurilor reziduale şi a reziduurilor rezultate din procesul de tratare, după caz, în situaţia în care respectivele activităţi nu au fost delegate.
De la demararea procedurii de licitaţie privind atribuirea contractului de delegare a serviciilor de colectare a deşeurilor şi a altor activităţi din domeniul salubrizării (20.11.2021) şi până în prezent, demersurile privind atribuirea activităţilor de sortare, de tartare a deşeurilor şi/sau de eliminare, prin depozitare, a deşeurilor reziduale şi a reziduurilor rezultate din procesul de tratare au fost temporizate. Această stagnare a fost cauzată de suprapunerea unor modificări legislative cu impact direct asupra prezentului demers, precum şi de apariţia unor litigii pe parcursul procedurii. 
Astfel, pentru a reflecta exact realitatea juridică, istoricul demersurilor se prezintă astfel: 
- 20.11.2021 – demararea procedurii de atribuire a contractului de delegare a gestiunii serviciului de salubrizare în municipiul Satu Mare;
[bookmark: do|caIII|si3|ar29|al8|lib][bookmark: do|caIII|si3|ar29|al10]- în perioada licitaţiei publice a intrat în vigoare OUG nr. 133/2022 care a introdus următoarea prevedere: “Unităţile administrativ-teritoriale care atribuie, în mod individual, activitatea de colectare separată şi transport separat al deşeurilor municipale au obligaţia să atribuie, în prealabil, activităţile de sortare, de tratare a deşeurilor şi/sau de eliminare, prin depozitare, a deşeurilor reziduale şi a reziduurilor rezultate din procesul de tratare,...” 
- 19.04.2023 – semnarea atât a contractului de concesiune de servicii nr. 145-25196 cu operatorul Florisal SA, precum şi a angajamentelor părţilor contractante de a corela clauzele contractuale cu modificările legislative.
- 08.12.2023, raportul de inspecţie al Gărzii de Mediu (nr. 202) impune în sarcina UAT Satu Mare de a atribui activităţile de sortare, de tratare a deşeurilor şi/sau de eliminare, prin depozitare, a deşeurilor reziduale şi a reziduurilor rezultate din procesul de tratare.
- 29.05.2024 – acţiunea societăţii Florisal SA (dosar nr. 1101/83/2024 – Tribunalul Satu Mare) prin care se solicită să i se recunoască dreptul la prestarea în exclusivitate a activităţii de sortare.
- 26.07.2024 – societatea Florisal SA renunţă la acţiunea din dosarul cu numărul de mai sus.
- 20.08.2024 - acţiunea societăţii Florisal SA (dosar nr. 4267/117/2024 – Tribunalul Cluj) prin care se solicită să i se recunoască dreptul la prestarea în exclusivitate a activităţii de sortare – dosarul având acelaşi obiect ca şi cel anterior, la care iniţial a renunţat.
- 30.09.2024 – Tribunalul Cluj a declinat competenţa de soluţionare a dosarului în favoarea Tribunalului Satu Mare (la data introducerii acţiunii, societatea avea sediul în Satu Mare);
- 20.11.2024 – Tribunalul Satu Mare, la rândul său, a declinat competenţa de soluţionare a dosarului în favoarea Tribunalului Cluj;
- În urma soluţionării conflictului negativ de competenţă, prin decizia nr. 744/13.02.2025 – comunicată în data de 08.04.2025 – Înalta Curte de Casaţie şi Justiţie a stabilit, definitiv, competenţa în favoarea Tribunalului Satu Mare.
- 17.06.2025 – societatea Florisal renunţă la acţiune, iar în aceeaşi zi introduce o nouă acţiune, din nou cu acelaşi obiect, pe rolul Tribunalului Cluj (societatea şi-a mutat sediul la Cluj-Napoca).
- 18.09.2026 – acţiunea societăţii Florisal s-a respins, în mod definitiv, prin decizia civilă a Curţii de Apel Cluj.
  Cu privire la oportunitatea promovării proiectului de hotărâre, s-a pronunţat iniţiatorul prin referatul de aprobare, iar asupra chestiunilor de natură tehnică, Serviciul Administrarea Domeniului Public şi Privat, Biroul Salubrizare, Protecția Mediului, Zone Verzi.
Sunt incidente şi prevederile art. 5 lit. i), art. 89 alin. (2), art. 129 alin. (1), alin. (2) lit. d), coroborate cu prevederile alin. (7) lit. i) şi n), art. 139 alin. (3) lit. h) şi art. 196 alin. (1) lit. a) din Ordonanţa de Urgenţă a Guvernului nr. 57/2019 privind Codul administrativ.
În consecinţă, proiectul de hotărâre privind  aprobarea Studiului de oportunitate, stabilirea modalității gestiunii pentru activitățile de sortare a deșeurilor municipale și tratare mecanobiologică a deșeurilor reziduale și acordarea unui mandat special ASOCIAȚIEI DE DEZVOLTARE INTERCOMUNITARĂ PENTRU MANAGEMENTUL DEȘEURILOR DIN JUDEȚUL SATU MARE, se înaintează Consiliului Local al municipiului Satu Mare cu propunere de aprobare.

ŞEF SERVICIU,


Bianca Laura Mustea

